nahid-hub/BLUGE-bengali-wikipedia-section-title-prediction huggingface dataset:
শোষিত কৃষকেরা এই প্রথার বিরুদ্ধে কমরেড মণি সিংহের নেতৃত্বে একত্রিত হয়। ১৯৩৭ সালের নভেম্বর মাসে একটি বৈঠক অনুষ্ঠিত হয়। এখান থেকেই মূলতঃ আন্দোলনের শুরু। এরপর কমরেড মণি সিংহ ছয় দফা দাবিনামা প্রস্তুত করেন।
ছয়দফা ছিলো,
কিন্তু ব্রিটিশ সরকার আন্দোলনকারী দের উপর চড়াও হয়। যার ফলশ্রুতিতে আন্দোলন আরো তীব্র হতে থাকে।

সঠিক অনুচ্ছেদ শিরোনাম কোনটি?
titleA. পটভূমি
titleB. টঙ্ক আন্দোলন
titleC. আন্দোলনের সমাপ্তি
titleD. টঙ্ক
উত্তর: titleA
ঢাকার ইতিহাস চারশো বছরের বেশি পুরনো নয়। ১৬১০ সালে সম্রাট জাহাঙ্গীরের সময় ইসলাম খান চিশতী রাজমহল থেকে ঢাকায় রাজধানী স্থানান্তর করলে ঢাকা ইতিহাসের প্রসিদ্ধতা লাভ করে। কিন্তু ঢাকার ইতিহাস বেশি পুরনো না হলেও মসলিনের ইতিহাস অনেকটাই পুরনো ও দীর্ঘ। স্বরনাতীত বাংলায় এর উল্লেখ পাওয়া যায়। প্রথম খ্রিস্টাব্দের প্রথম শতকেই রোম সাম্রাজ্যের স্বর্ণযুগে অভিজাত রোমান নারীরা ঢাকার মসলিন পরে দেহসৌষ্ঠব প্রদর্শন করতে ভালোবাসতেন। একই শতকে রচিত ‘"পেরিপ্লাস অব দ্য এরিথ্রিয়ান সি"’ শীর্ষক গ্রন্থে মসলিন সম্পর্কে বিশেষ ধরনের তথ্য পাওয়া যায়। " এতে মোটা ধরনের মসলিনকে মলোচিনা, প্রশস্ত ও মসৃণ মসলিনকে মোনাচি এবং সর্বোৎকৃষ্ট মসলিনকে গেনজেটিক বা গঙ্গাজলী বলে উল্লেখ করা হয়েছে।" নবম শতকে রচিত আরব ভৌগোলিক সোলাইমানের 'সিলসিলাত উত তাওয়ারীখে 'রুমি' নামক একটি রাজ্যের বিবরণ পাওয়া যায়। সেখানে এমন সুক্ষ্ম ও মিহি সুতি বস্ত্র পাওয়া যেত যে, ৪০ হাত লম্বা ও ২ হাত চাওড়া। এক টুকরো কাপড় আংটির ভিতর দিয়ে অনায়াসে নাড়াচড়া করা যেতো। তৎকালীন এই বস্ত্র তিনি সেখানে ব্যতীত আর কোথাও দেখেন নি। আর এই রুমি রাজ্যকে বাংলাদেশের সাথে অভিন্ন ধরা হয়। চতুর্দশ শতকের মাঝামাঝি সময়ে বাংলায় আগত মরক্কো দেশিয় পর্যটক ইবনে বতুতা তার কিতাবুর রেহালায়"' সোনারগাঁওয়ে তৈরি সুতি বস্ত্রের বিশেষ প্রশংসা করেন। পঞ্চদশ শতকে বাংলাদেশে আসা চীনা লেখকরা ও এখানকার সুতি বস্ত্রের ভুয়সী প্রশংসা করেন। মোগল সম্রাট আকবরের সভাসদ আবুল ফজল'" পর্যন্ত সোনারগাঁওয়ে প্রস্তুতকৃত এই সুক্ষ্ম সুতি বস্ত্রের প্রশংসা করতে ভুলেন নি। এভাবে সপ্তদশ শতকের প্রথম দিকে ঢাকাকে বাংলার রাজধানী ঘোষণার পর হতেই ইউরোপিয় ব্যবসায়ীরা বাংলায় আসা শুরু করেন। এসকল বণিক কোম্পানি গুলোর তৎকালীন দলিল-দস্তাবেজ এবং ঐ সমকালীন ইউরোপীয় লেখকদের বিবরণে মসলিন সম্পর্কে অনেক তথ্য পাওয়া যায়। অবশেষে, ১৭৫৭ সালে পলাশির যুদ্ধে ইংরেজরা ক্ষমতাকে তাদের হাতে কুক্ষিগত করে ফেললে আস্তে আস্তে মসলিন বাংলার বুক থেকে হারিয়ে যেতে শুরু করে এবং একটা সময় মসলিন হারিয়ে যায়।

হারিয়ে যাওয়ার ব্যাপারে, জেমস টেইলরের রচনা অবলম্বনে ইতিহাসবিদ আব্দুল করিম তার "'ঢাকাই মসলিন"' গ্রন্থে উদ্বৃতি পেশ করেন। এছাড়াও তিনি উল্লেখ করেন যে, সমসাময়িক লেখকদের (যেমন, জেমস টেলর, বোল্ট, জন টেলর প্রমূখ) বিবরণের অভাবে প্রকৃতপক্ষে মোগল আমলে মসলিন কত সুক্ষ্ম ও মিহি ছিল তার কোন সঠিক ও অকাট্য প্রমাণ পাওয়া যায় না। ইংরেজ ইতিহাসবিদদের লেখাতে এ বিষয়ে কিছু মতামত পাওয়া গেলেও সেগুলো পুরোপুরি নির্ভরযোগ্য নয়। কারণ, তাদের কেউই মোগল আমলের স্বর্ণযুগ দেখেনি। এছাড়াও তাদের মাঝে পরষ্পর বিরোধী অসংখ্য মতানৈক্যের ছড়াছড়ি লক্ষ্যণীয়। তারা এমন সময় বাংলায় আসেন যখন বাংলায় মসলিন শিল্প বিলুপ্তির পথে ক্রমশ এগিয়ে যাচ্ছে। একটি বিষয় চিন্তা করলে বুঝা যায় যে, উনিশ শতকের মাঝামাঝি সময়ে তৈরি অর্ধটুকরা একখানি মসলিন (১০গজ × ০১গজ) ১৮৫১ সালে বিলেতের প্রদর্শনীতে প্রদর্শন করা হয়েছিল। এর ওজন ছিলো আট তোলা। পাশাপাশি, ঢাকা জাতীয় জাদুঘরে রক্ষিত মসলিন খানির দৈর্ঘ্যও ১০ গজ এবং চওড়া ১ গজ, এর ওজন মাত্র ৭ তোলা। তাহলে ঢাকার মসলিন মোগল শিল্পের স্বর্ণযুগে যে, আরো সুক্ষ্মভাবে তৈরি করা যেতো সেটা সহজেই অনুমান করা যায়।

সঠিক অনুচ্ছেদ শিরোনাম কোনটি?
titleA. জামদানী
titleB. ইতিহাস
titleC. ডোরিয়া
titleD. সর-বন্ধ
উত্তর: titleB
রাজবাড়ী যে কোন রাজার বাড়ীর নামানুসারে নামকরণ করা হয়েছে এ বিষয়ে কোন সন্দেহ নেই। রাজার নামে রাজবাড়ী। রাজবাড়ীর সেই রাজা নেই। কিন্তু রাজবাড়ী জেলা রাজার সেই ঐতিহ্য ধারণ করে আছে আজো। পদ্মা, হড়াই, গড়াই, চন্দনা, কুমার আর চত্রা পলিবাহিত এক কালের 'বাংলার প্রবেশদ্বার' বলে পরিচিত গোয়ালন্দ মহকুমা আজকের রাজবাড়ী জেলা । ১৯৮৪ সালের ১ লা মার্চ গোয়ালন্দ মহকুমা রাজবাড়ী জেলায় রুপান্তরিত হয় । তবে কখন থেকে ও কোন রাজার নামানুসারে রাজবাড়ী নামটি এসেছে তার সুনির্দিষ্ট ঐতিহাসিক কোন তথ্য পাওয়া যায়নি। বাংলার রেল ভ্রমণ পুস্তকের (এল.এন. মিশ্র প্রকাশিত ইস্ট বেঙ্গল রেলওয়ে ক্যালকাটা ১৯৩৫) একশ নয় পৃষ্ঠায় রাজবাড়ী সম্বন্ধে যে তথ্য পাওয়া যায় তাতে দেখা যায় যে, ১৬৬৬ খ্রিষ্টাব্দে নবাব শায়েস্তা খান ঢাকায় সুবাদার নিযুক্ত হয়ে আসেন। এ সময় এ অঞ্চলে পর্তুগীজ জলদস্যুদের দমনের জন্যে তিনি সংগ্রাম শাহকে নাওয়ারা প্রধান করে পাঠান। তিনি বানিবহতে স্থায়ীভাবে বসবাস করতেন এবং লালগোলা নামক স্থানে দুর্গ নির্মাণ করেন। এ লালগোলা দুর্গই রাজবাড়ী শহরের কয়েক কিলোমিটার উত্তরে বর্তমানে লালগোলা গ্রাম নামে পরিচিত। সংগ্রাম শাহ্ ও তার পরিবার পরবর্তীকালে বানিবহের নাওয়ারা চৌধুরী হিসেবে পরিচিত হয়ে ওঠেন।

এল.এন. মিশ্র উক্ত পুস্তকে উল্লেখ করেন যে, রাজা সংগ্রাম শাহের রাজদরবার বা রাজকাচারী ও প্রধান নিয়ন্ত্রণকারী অফিস বর্তমান রাজবাড়ী এলাকাকে কাগজে কলমে রাজবাড়ী লিখতেন (লোকমুখে প্রচলিত)। ঐ পুস্তকের শেষের পাতায় রেলওয়ে স্টেশন হিসেবে রাজবাড়ী নামটি লিখিত পাওয়া যায়। 
উল্লেখ্য যে, রাজবাড়ী রেল স্টেশনটি ১৮৯০ সালে স্থাপিত হয়। ঐতিহাসিক আনন্দনাথ রায় ফরিদপুরের ইতিহাস পুস্তকে বানিবহের বর্ণনায় লিখেছেন - নাওয়ারা চৌধুরীগণ পাঁচথুপি থেকে প্রায় ৩০০ বছর পূর্বে বানিবহে এসে বসবাস শুরু করেন। বানিবহ তখন ছিল জনাকীর্ণ স্থান। বিদ্যাবাগিশ পাড়া, আচার্য পাড়া, ভট্টাচার্য পাড়া, শেনহাটিপাড়া, বসুপাড়া, বেনেপাড়া, নুনেপাড়া নিয়ে ছিল বানিবহ এলাকা। নাওয়ারা চৌধুরীগণের বাড়ি স্বদেশীগণের নিকট রাজবাড়ী নামে অভিহিত ছিল। মতান্তরে রাজা সূর্য কুমারের নামানুসারে রাজবাড়ীর নামকরণ হয়। রাজা সূর্য কুমারের পিতামহ প্রভুরাম নবাব সিরাজ-উদ-দৌলার রাজকর্মচারী থাকাকালীন কোন কারণে ইংরেজদের বিরাগভাজন হলে পলাশীর যুদ্ধের পর লক্ষীকোলে এসে আত্মগোপন করেন। পরে তার পুত্র দ্বিগেন্দ্র প্রসাদ এ অঞ্চলে জমিদারী গড়ে তোলেন। তারই পুত্র রাজা সুর্য কুমার ১৮৮৫ সালে জনহিতকর কাজের জন্য রাজা উপাধি প্রাপ্ত হন। রাজবাড়ী রেল স্টেশন এর নামকরণ করা হয় ১৮৯০ সালে। বিভিন্ন তথ্য হতে জানা যায় যে, রাজবাড়ী রেল স্টেশন এর নামকরণ রাজা সূর্য কুমারের নামানুসারে করার দাবি তোলা হলে বানিবহের জমিদারগণ প্রবল আপত্তি তোলেন। উল্লেখ্য, বর্তমানে যে স্থানটিতে রাজবাড়ী রেল স্টেশন অবস্থিত উক্ত জমির মালিকানা ছিল বানিবহের জমিদারগণের। তাদের প্রতিবাদের কারণেই স্টেশনের নাম রাজবাড়ীই থেকে যায়। এ সকল বিশ্লেষণ থেকে ধারণা করা হয় যে, রাজবাড়ী নামটি বহু পূর্ব থেকেই প্রচলিত ছিল। এলাকার নাওয়ারা প্রধান, জমিদার, প্রতিপত্তিশালী ব্যক্তিগণ রাজা বলে অভিহিত হতেন। তবে রাজা সূর্য কুমার ও তার পূর্ব পুরুষগণের লক্ষীকোলের বাড়ীটি লোকমুখে রাজার বাড়ি বলে সমধিক পরিচিত ছিল। এভাবেই আজকের রাজবাড়ী।

সঠিক অনুচ্ছেদ শিরোনাম কোনটি?
titleA. নামকরণের ইতিহাস
titleB. জেলার পটভূমি
titleC. অর্থনীতি
titleD. ভৌগোলিক সীমানা
উত্তর: titleA
দশম শতাব্দীতে পাল বংশের রাজত্ব যখন চলছে তখনই সেন বংশের উত্থান ঘটে। এই বংশের প্রতিষ্ঠা করেন বীরসেন বা আদিশূর। তিনি বিক্রমপুরে (বর্তমান রামপাল) রাজধানী স্থাপন করে সমতট এবং দক্ষিণ বঙ্গ শাসন করেন। তার প্রপৌত্র বিজয়সেন এতদ্ব্যতীত মদ্র, কলিঙ্গ, কামরুপ দখল করেন। তাই সে সময় ময়মনসিংহ বিজয়সেনের অধীনে ছিল; আর এখানকার ক্ষুদ্র পাল নৃপতি শাসিত অঞ্চলগুলো প্রায় বিলুপ্ত হয়ে গিয়েছিলো। বিজয়সেনের পর তার পুত্র বল্লালসেন (১১৬০ - ১১৭৮) রামপালের সিংহাসনে সমাসীন হয়ে বঙ্গকে ৫ ভাগে ভাগ করেন: রাঢ়, বাগড়ি, বারেন্দ্র, মিথিলা এবং বঙ্গ। এই ভাগ থেকে জানা যায় তখন পশ্চিম ময়মনসিংহ বঙ্গ রাজ্যের অন্তর্ভুক্ত হয়ে সেন রাজা কর্তৃক শাসিত হচ্ছিল। আর পূর্ব ময়মনসিংহ (ব্রহ্মপুত্রের পূর্ব পার) কামরুপের অন্তর্ভুক্ত হয়ে থাকে। তবে এ বিষয়ে দুইটি সন্দেহের অবকাশ রয়েছে:

প্রথম সন্দেহের ক্ষেত্রে বলতে হয়, প্রত্নতত্ত্ববিদ কৈলাশচন্দ্র সিংহ হ্যামিল্টনের থেকে সম্পূর্ণ ভিন্ন মত পোষন করেন। তার এই মতের সাথে ব্লকম্যানের মতের মিল রয়েছে। তবে সকল দিক বিবেচনায় হ্যামিল্টনের মতই অধিক গ্রহণযোগ্যতা লাভ করেছে। দ্বিতীয়ত সন্দেহর নিরসন হয়েছে বল্লালসেনের অসবর্ণা স্ত্রী গ্রহণ এবং পূর্ব ময়মনসিংহে মানব বসতি স্থাপনের সূচনার কাহিনী থেকে। আনন্দভট্ট রচিত বল্লালচরিত গ্রন্থে এই ঘটনার উল্লেখ রয়েছে। এই মতে, বল্লালসেন ক্ষমতা দখল করে কৌলিন্য প্রথা প্রচলন করেন। এতে প্রাচীন বাহ্মণ, কায়স্থ এবং বৈদ্যদের মধ্যে বিপ্লবের সৃষ্টি হয়। এমন সময় তিনি নিজ বর্ণের ভিন্ন বর্ণের (ডোম) এক নারীকে স্ত্রী হিসেবে গ্রহণ করেন এবং এই নারীর অন্ন গ্রহণে সকলকে বাধ্য করেন। এতে জাত রক্ষার তাগীদে অনেক ব্যক্তি ও পরিবার বঙ্গ ত্যাগ করে ব্রহ্মপুত্রের অপর পারে চট্টগ্রাম, শ্রীহট্ট, পূর্ব ময়মনসিংহ এবং ত্রিপুরায় বসতি স্থাপন করে। এভাবে ব্রহ্মপুত্রের পূর্বে এদের বিচরণ শুরু হয়। তাই বলা যায়, বল্লাসেনের কালে পূর্ব ময়মনসিংহ কামরুপেরই অধীনে ছিল। এই ব্যাপারে সবচেয়ে বড় প্রমাণ হচ্ছে, এই স্থানান্তরের সময় দত্তবংশের আদিপুরুষ অনন্ত দত্ত বঙ্গ ছেড়ে ময়মনসিংহের কিশোরগঞ্জ মহকুমার কস্তল গ্রামে এসে বসতি স্থাপন করেন। তাদের বংশের এক প্রাচীন কুর্চিনামায় প্রাপ্ত শ্লোকে লেখা আছে, "১০৬১ সনে শ্রীমান অনন্ত দত্ত বল্লাল ভয়ে নিজগুরু শ্রীকণ্ঠ দ্বিজসহ বঙ্গ পরিত্যাগ করিলেন"। তাই এখানে কেবল পশ্চিম ময়মনসিংহের ইতিহাস সম্বন্ধে জ্ঞাত হওয়া যায়, কারণ বঙ্গের অধীনে এই অংশটিই ছিল। তবে পূর্ব ময়মনসিংহের ইতিহাস জানতে হলে কামরুপের ইতিহাস জ্ঞাত হওয়া আবশ্যক।

সঠিক অনুচ্ছেদ শিরোনাম কোনটি?
titleA. সেন বংশ
titleB. প্রাথমিক মুসলিম শাসন
titleC. বৌদ্ধ শাসনামল
titleD. প্রাচীন কাল
উত্তর: titleA
চিনাটাউন কলকাতা শহরের পূর্বাংশে অবস্থিত ভারতের একমাত্র চিনাটাউন। ১৯৬২ সালের ভারত-চীন যুদ্ধের পর ভারতীয় নাগরিকত্বের প্রত্যাবর্তন এবং অস্বীকারসহ বিভিন্ন কারণের ফলস্বরূপ, ২০,০০০ জাতিগত চীনা নাগরিকের সংখ্যা ২০০৯ সালের ২,০০০ জন হয় এবং উন্নততর অর্থনৈতিক সুযোগের জন্য বিভিন্ন দেশগুলিতে অভিবাসন শুরু করে কলকাতার চীনারা। ভারতে চীনা সম্প্রদায় স্থানীয়ভাবে স্থানীয় চর্ম শিল্পে কাজ করে এবং চীনা রেস্টুরেন্ট চালায়। 

সঠিক অনুচ্ছেদ শিরোনাম কোনটি?
titleA. তিব্বতী
titleB. চীনা
titleC. ইরাকি
titleD. আর্মেনিয়
উত্তর: titleB
বীরভূম জেলার পূর্বাংশ পশ্চিমবঙ্গের ধান-উৎপাদক অঞ্চলের অন্তর্গত। তাই এই অঞ্চলের উদ্ভিদপ্রকৃতি বাংলার ধান-উৎপাদক অঞ্চলের উদ্ভিদপ্রকৃতির মতোই। অ্যাপোনোগেটন, আল্ট্রিকুলেরিয়া, ড্রসেরা, ফিলকক্সিয়া, স্ক্রোফালারিয়াসি বা সমজাতীয় জলজ অথবা পালাস্ট্রিন প্রজাতির উদ্ভিজ্জ এখানে চোখে পড়ে। পশ্চিমের শুষ্ক অংশে দেখা যায় ওয়েন্ডল্যান্ডিয়া, কনভলভেলাসি, স্ট্রিপা, ট্র্যাগাস, স্পেরম্যাকোসি, জিজিফাস, ক্যাপারিস এবং ল্যাটেরাইট মৃত্তিকায় জাত অন্যান্য উদ্ভিজ্জ। আম, তাল ও বাঁশ সবচেয়ে বেশি দেখা যায়। অন্যান্য গাছের মধ্যে কাঁঠাল, অর্জুন, শাল, পেয়ারা, কেন্দ ও মহুয়া গাছ চোখে পড়ে।

বুনো কুকুর ও গৃহপালিত পশু ছাড়া যে স্তন্যপায়ীর দেখা সবচেয়ে বেশি মেলে সেটি হল হনুমান। চিনপাই, বান্দারসোল ও চারিচার বনাঞ্চলে বুনো শুয়োর ও নেকড়ের দেখাও মেলে। তবে এই অঞ্চলে আর কোথাও চিতাবাঘ বা ভাল্লুকের দেখা মেলে না। মহুয়া গাছে ফুল ফোটার মরশুমে ঝাড়খণ্ড থেকে হাতির পাল নেমে এসে শস্য নষ্ট করে এবং জীবন ও সম্পত্তিহানির কারণ হয়। বীরভূমে পার্বত্য ও সমতলীয় উভয়প্রকার পাখিই দেখা যায়: তিতির, পায়রা, সবুজ পায়রা, জলকুক্কুট, দোয়েল, ফিঙে, বাজ, কোকিল, তোতা ইত্যাদি এবং নানা পরিযায়ী পাখি দেখা যায়।

১৯৭৭ সালে শান্তিনিকতনের নিকটস্থ বল্লভপুর বন্যপ্রাণী অভয়ারণ্য একটি অভয়ারণ্য ঘোষিত হয়। এই বনাঞ্চলে অনেক অর্থকরী গাছ রোপণ করা হয়েছে এবং কৃষ্ণমৃগ, চিতল হরিণ, শিয়াল, খ্যাঁকশিয়াল ও নানা ধরনের জলচর পাখি এখানে বাস করে।

সঠিক অনুচ্ছেদ শিরোনাম কোনটি?
titleA. উদ্ভিদ ও প্রাণী
titleB. জনপরিসংখ্যান
titleC. অর্থনীতি
titleD. ভূগোল
উত্তর: titleA
শেষ বছরগুলিতে বারবার অন্তঃস্রাব এবং শ্বাসকষ্টজনিত সমস্যায় ভুগে, ৭৪ বছর বয়সী সোসা ১৮ই সেপ্টেম্বর, ২০০৯ এ বুয়েনোস আইরেসের একটি হাসপাতালে ভর্তি হন। ২০০৯ সালের ৪ অক্টোবর, সকাল সোয়া পাঁচটায় নাগাদ একাধিক অঙ্গ অকৃতকার্যতা তিনি মারা যান। তার প্রথম বিবাহের পর জাত পুত্র ফাবিয়েন মাতুসকে রেখে তিনি মারা যান। সে বলেছিল: "তিনি তাঁর ৭৪ বছরের জীবন পরিপূর্ণভাবে কাটিয়েছেন। তিনি বাস্তবিকভাবে যা চান তার সবই করেছিলেন, তাঁর কোনও ধরণের বাধা বা কোনও ধরণের ভয় ছিল না যা তাঁকে সীমাবদ্ধ করে রাখবে". হাসপাতাল তার পরিবারের প্রতি সহানুভূতি প্রকাশ করেছিল। তার ওয়েবসাইটে লেখা আছে: "তাঁর অবিসংবাদিত প্রতিভা, তাঁর সততা এবং তাঁর গভীর প্রত্যয় ভবিষ্যতের প্রজন্মের কাছে মহান উত্তরাধিকার রেখে গেছে"।

জনগণঅকে শ্রদ্ধা জানানোর সুযোগ দিতে বুয়েনোস আইরেসে জাতীয় কংগ্রেস ভবনে তার মরদেহ শায়িত রাখা হয়েছিল, এবং রাষ্ট্রপতি ফের্নান্দেস দে কির্শনার তিন দিনের জাতীয় শোকের নির্দেশ দিয়েছিলেন। দিনের শেষে হাজার হাজার লোক সারি বেঁধে দাঁড়িয়েছিল। ৫ অক্টোবর তার শেষকৃত্য শেষ হয়।

"দ্য ডেইলি টেলিগ্রাফ" সোসার মৃত্যুর পর বলেছিল, তিনি "তাঁর স্বদেশী, আর্জেন্টিনার আতাহুয়ালপা ইউপানকুই, এবং চিলির ভায়োলেটা পারার কাজগুলির এক অনুপম ব্যাখ্যাকারী"। রয়টার্স এর হেলেন পপার বলেছিলেন যে তিনি "তাঁর কণ্ঠ দিয়ে দক্ষিণ আমেরিকার স্বৈরশাসকদের বিরুদ্ধে লড়াই করেছিলেন এবং সমসাময়িক লাতিন আমেরিকার সংগীতের এক বিরাট মহীরূহ উঠে ছিলেন"। ২০০৯ সালে সোসা তার অ্যালবামের জন্য তিনটি লাতিন গ্র্যামি মনোনয়ন পেয়েছিলেন। তার মৃত্যুর প্রায় এক মাস পরে তার অ্যালবাম সেরা লোকসঙ্গীত অ্যালবামের পুরস্কার জিতেছিল।

সঠিক অনুচ্ছেদ শিরোনাম কোনটি?
titleA. পুরস্কার
titleB. ডিস্কোগ্রাফি
titleC. মৃত্যু
titleD. শ্রদ্ধা প্রদর্শন
উত্তর: titleC
১৯৪৭-৪৮ মৌসুম থেকে ১৯৫৬-৫৭ মৌসুম পর্যন্ত বার্বাডোসের পক্ষে প্রথম-শ্রেণীর ক্রিকেটে অংশগ্রহণ করেন ফ্রাঙ্ক কিং। ব্যতিক্রম হিসেবে ১৯৫০-৫১ মৌসুমে ত্রিনিদাদের সদস্য থাকাবস্থায় দুই খেলায় বার্বাডোসের বিপক্ষে অংশ নিয়েছিলেন তিনি। ১৯৫১-৫২ মৌসুমে জ্যামাইকার বিপক্ষে নিজস্ব সেরা বোলিং পরিসংখ্যান ৫/৩৫ দাঁড় করান।

সঠিক অনুচ্ছেদ শিরোনাম কোনটি?
titleA. খেলোয়াড়ী জীবন
titleB. প্রথম-শ্রেণীর ক্রিকেট
titleC. নিউজিল্যান্ড সফর
titleD. দেহাবসান
উত্তর: titleB
1960  যারা রোমের একটি স্থানীয় যাজক প্রতীত হয়েছে উচ্চ বিদ্যালয় ছাত্র একদল দিয়ে শুরু একটি পরীক্ষা করার চেষ্টা করতে: কিছু সময়ের জন্য বেঁচে প্রাথমিক খ্রিস্টীয় শিষ্যদের করেছিল প্রার্থনা একসাথে হয়ে দৈনিক ভাগ খাবার তাদের আশেপাশের পাশাপাশি করুণার শারীরিক এবং আধ্যাত্মিক কাজে একসাথে যোগদান। জনগোষ্ঠী সমৃদ্ধ হয়েছে এবং এখন সাধারণ ও প্রার্থনার মধ্য দিয়ে দৈনন্দিন জীবনে শক্তিশালী হওয়া এবং শান্তি ও ন্যায়বিচারের জন্য কাজ করা সম্প্রদায়ের একটি বিশ্বব্যাপী আন্দোলনে পরিণত হয়েছে।

সঠিক অনুচ্ছেদ শিরোনাম কোনটি?
titleA. আরও দেখুন
titleB. ভ্যাটিকান-পরবর্তী দ্বিতীয় আন্দোলন
titleC. সান্ট'জিজিও আন্দোলন
titleD. মন্টফোরিয়ান আধ্যাত্মিকতা
উত্তর: titleC
ভারতের সীমানা পুনর্নির্ধারণ কমিশনের নির্দেশিকা অনুসারে, ৩৭ নং কুশমন্ডি (এসসি) বিধানসভা কেন্দ্রটি কুশমন্ডি সমষ্টি উন্নয়ন ব্লক এবং বেলবাড়ি-২, জাহাঙ্গীরপুর এবং সুকদেবপুর গ্রাম পঞ্চায়েত গুলি গঙ্গারামপুর সমষ্টি উন্নয়ন ব্লক এর অন্তর্গত।

কুশমন্ডি বিধানসভা কেন্দ্রটি ৬ নং বালুরঘাট লোকসভা কেন্দ্রের অন্তর্গত।

সঠিক অনুচ্ছেদ শিরোনাম কোনটি?
titleA. ২০১৬
titleB. ২০১১
titleC. এলাকা
titleD. ১৯৭৭-২০০৬
উত্তর: titleC
আইইউবিএটি লাইব্রেরি ছাত্র-ছাত্রীদের তথ্য সেবা এর প্রয়োজন মেটাতে ডিজাইন করা। যেটা ব্যবহার করতে আইইউবিএটি এর সকলকে উৎসাহ দেয়া হয়।বিশ্ববিদ্যায়টির সমস্ত ছাত্-ছাত্রী, শিক্ষক, গবেষক, বিশেষজ্ঞ এমনকি প্রাক্তন ছাত্র-ছাত্রীদের জন্য লাইব্রেরী ব্যবহার ও এর বিভিন্ন সেবা নেয়ার সুযোগ রয়েছে।তবে শিক্ষার্থীদের রিডিং রুমের সুবিধার জন্য তার পরিচয়পত্র দেখাতে হবে। এছাড়া কার্ডের মাধ্যমে নির্দিষ্ট সময় পর্যন্ত বই নিয়ে যাওয়ার ব্যবস্থা রয়েছে।

বিশ্ববিদ্যালয়টির লাইব্র্রেরী তে আছে ১৭,৭৭০ টি বই, ৭৬০ টি জার্নাল, ২৭৯৩ টি প্রাকটিকাম রিপোর্ট,১২২ টি ক্যাসেট ও ৭০০ ডিভিডি এবং সিডি।যেটা শীততাপ নিয়ন্ত্রিত এবং চেয়ার, টেবিল সহ পড়াশুনার অন্যান্য উপকরনে সমৃদ্ধ।.

এছাড়া প্রড়াশুনার প্রয়োজনে আছে ফটোকপির সুবিধা। বিশ্ববিদ্যালয়টির ছুটির দিন ব্যতিত সাধারনত সকাল ৮.৩০ থেকে রাত ৮.৩০ পর্যন্ত এটি খোলা থাকে।

সঠিক অনুচ্ছেদ শিরোনাম কোনটি?
titleA. ক্যাম্পাস
titleB. ক্লাব
titleC. লাইব্রেরী
titleD. ৫আইইউবিএটি আইটি সোসাইটি।
উত্তর: titleC
কবি আতাউর রহমান কর্মজীবনের শুরুতে শিক্ষকতাকে পেশা হিসেবে বেছে নেন। তিনি ১৯৫৩ সালে ময়মনসিংহ জেলার গফরগাঁও কলেজে অধ্যাপনা শুরু করেন। পরবর্তীতে বগুড়ার আযীযুল হক কলেজ, সন্তোষের মওলানা মোহাম্মদ আলী কলেজ, জামালপুরের আলেক মাহমুদ কলেজ এবং পাবনার এডওয়ার্ড কলেজে অধ্যাপনা করেন। ১৯৭৩ সালে রাজশাহী বিশ্ববিদ্যালয়ে বাংলা বিভাগের অধ্যাপক হিসেবে যোগদান করেন এবং আমৃত্যু সেখানেই শিক্ষকতা করেন।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. পুরস্কার
titleC. সাহিত্য-জীবন
titleD. কর্মজীবন
উত্তর: titleD
১।সুপ্রতিষ্ঠিত পাদ,(সুপ্পতিটঠিত পাদো) ২।পাদতলের নিম্নদেশে সর্বাকার পরিপূর্ণ নেমি ও নাভিসহ সহস্র অরযুক্ত চক্র বিদ্যমান(হেটঠা পাদতলেসু চক্কানি জাতানি সহস্রারানি সনেমিকানিস সর্ব্বাবাকার পরিপূরানি) ৩।আয়ত পাঞ্চি বা পরিপূর্ণ পায়ের মুড়ি(আয়রতপনিহ) ৪।দীর্ঘ অঙ্গুলি(দীর্ঘঙ্গুলি) ৫।ব্রক্ষ ঋজু শরীর(ব্রক্ষজ্জুগতো) ৬।সপ্ত উন্নত স্থান-দুই হস্ত,দুই পাদ,দুই অংস,স্কন্ধ ও এক গ্রীবা অংস কুট মাংস পূর্ণ উন্নত স্থান(সস্তুসসদো) ৭।মৃদু কোমল হস্ত ও পাদতলে,(মৃদুতলুনহথু পাদো) ৮।জালহস্ত পাদ(জাল হথু পাদো) ৯।পায়ের মধ্যবর্তী গুলফ(উসসঙ্খ পাদো) ১০।উর্দ্ধমুখী লোমের অগ্রভাগ(উদ্ধ গগলোমো) ১১।এণিমৃগঘসদৃশ জঙ্খা(এণিজংঘো) ১২।অতিশয় মসৃণ স্নিগ্ধ মুখাবয়ব(সুখমচ্ছাবি) ১৩।সুবর্ণ বর্ণ কাঞ্চন সদৃশ ত্বক(সুবন্নবন্নো) ১৪।গুহ্যেন্দ্রিয় কোবরক্ষিত(কোসোহিত বথু গুয়েহা) ১৫।নিগ্রোধ পরিমন্ডল অর্থাৎ বয়ঃ প্রমাণ ব্যাম,ব্যাম প্রমাণবয়ঃ(নিগ্রোধমন্ডলো) ১৬।দন্ডায়মান অবস্থায় উভয় হস্ত দ্বারা জানুদ্বয় স্পর্শ ও পরিমর্দন করতে সক্ষম(অননোমন্তো) ১৭।সিংহ পূর্বার্ধ কায়,(সীহ পূববদ্ধ কায়ো) ১৮।স্কন্ধ গহবর পরিপূর্ণতা প্রাপ্ত,(চিতন্তরংসো) ১৯।সমবর্ত স্কন্ধ,(সমবত্তখন্দো) ২০।সুক্ষরস গ্রাহী জিহবা(রসগগসগগি্) ২১।গাঢ় নীল নেত্র(অভিনীলনেত্তো) ২২।গো-চক্ষু বিশিষ্ট(গোপখুমো) ২৩।উষ্ণীষ শীর্ষ(উনহীসসীসো) ২৪।প্রত্যেক লোমকূপে একলোম(একেকলোমো) ২৫।ভ্রুণযুগলের মধ্যে উণা(চক্রাকারে উর্দ্ধমূখী স্বর্ণবর্ণ একটা লোক)(উণ্না) ২৬।চল্লিশ দন্ড।(চত্তলীসদন্তো) ২৭।অবিবর দন্ত।(অবিরল দন্তো) ২৮।দীর্ঘ জিহবা।(পহূত জিহবা) ২৯।ব্রক্ষস্বর।(ব্রক্ষসস্রো) ৩০।সিংহহনু।(সীহ হনু) ৩১।সমদন্ত।(সমদন্তো) ৩২।শুভ্রদন্ত।(সুসুক্কদঠো)

সঠিক অনুচ্ছেদ শিরোনাম কোনটি?
titleA. অসংজ্ঞভূমি
titleB. বত্রিশপ্রকার মহাপুরুষের লক্ষণসমূহ
titleC. অভিসময়
titleD. প্রবারণা
উত্তর: titleB
বাংলাদেশ ফুটবল ফেডারেশন, এই মৌসুমে দলগুলিকে কোন বিদেশী খেলোয়াড় নিবন্ধনের সুযোগ রাখেনি। ফকিরেরপুল ইয়ংমেন্স ক্লাব এই মৌসুমের ১৪ খেলায় ২৭ পয়েন্ট নিয়ে তাদের প্রথম বিসিএল শিরোপা জয় করে। সাইফ স্পোর্টিং ক্লাব লীগের ১৪ ম্যাচেই অপরাজিত থাকে এবং ২৬ পয়েন্ট নিয়ে অপরাজিত রানার্স-আপ হয়। দল দুইটি ২০১৭-১৮ মৌসুমের বাংলাদেশ প্রিমিয়ার লীগে-এ উত্তীর্ণ হয়। ১১ আগস্ট, ২০১৬ তারিখের অগ্রণী ব্যাংক ও ভিক্টোরিয়া এসসি-এর মধ্যে অনুষ্ঠিত ম্যাচটিতে লীগের সর্বোচ্চ ৫ গোল হয়। মোট ৫৬টি ম্যাচে ১০৮টি গোল হয়। আট দলের পয়েন্ট তালিকায় সবার নিচে থাকায় চট্টগ্রাম মোহামেডান প্রথম বিভাগ ফুটবল লীগে অবনমিত হয়। অর্থাভাবে এই মৌসুমের শিরোপাজয়ী দল ফকিরেরপুল ইয়ংমেন্স ক্লাব পরের মৌসুমে প্রিমিয়ার লীগে খেলেনি, তারা পুনরায় ২০১৭-এর চ্যাম্পিয়নশিপ লীগে অংশগ্রহণ করে।

সঠিক অনুচ্ছেদ শিরোনাম কোনটি?
titleA. ভেন্যু সমূহ
titleB. পৃষ্টপোষক
titleC. মৌসুমের সার-সংক্ষেপ
titleD. দল ও ভেন্যুসমূহ
উত্তর: titleC
সামরিক প্রয়োগ স্যাটেলাইট ন্যাভিগেশনের প্রধান অনুপ্রেরণা। লক্ষ্যে সঠিক ভাবে ক্ষেপণাস্ত্র দ্বারা আঘাত করতে পারা স্যাটেলাইট ন্যাভিগেশনএর অন্ননতম অবদান। এতে অস্ত্রের ধ্বংসক্ষমতা বাড়ে ও ভুল লক্ষ্যে আঘাতের সম্ভাবনা কমে। সৈন্যদলকে সঠিক ভাবে চালনা এবং তাদের অবস্থান যুদ্ধকালীন পরিস্থিতিতে বিশেষ সহায়ক।

অসামরিক প্রয়োগের বেশিরভাগ জুড়েই আছে দিকনির্দেসন। রেলপথ ও সড়কপথে যানবাহনের সঠিক অবস্থান জানতে পারা যানজট কমাতে সাহায্য করে। অজানা স্থানে এই ব্যবস্থা বিশেষ সুবিধাজনক। এছাড়াও বিভিন্ন ব্যবসায়িক কাজে যেমন তৈল উত্তোলন, খনিজ উত্তোলনে এই পরিসেবা কাজে লাগে। স্যাটেলাইট ন্যাভিগেশন এর মাধ্যমে জমি জরিপ ও উচ্চতা নিরূপণ অত্যন্ত নিখুঁতভাবে করা যায়।

সঠিক অনুচ্ছেদ শিরোনাম কোনটি?
titleA. বিভাগ
titleB. সামরিক ও অসামরিক ব্যবহার
titleC. কার্যকরী প্রযুক্তি
titleD. স্বল্প উচ্চতার কক্ষীয় স্যাটেলাইট দূরভাষ ব্যবস্থা
উত্তর: titleB
ভারত ভাগের পূর্বে ফুলবাড়ীয়ায় একটি মাত্র রেলওয়ে স্টেশন ছিল। বাংলা বিভক্তীকরণের পর ঢাকা খুবই গুরুত্বপূর্ণ শহরে রূপান্তরিত হয়। তাই ১৯৬০ এর দশকে ফুলবাড়িয়া, ঢাকার একমাত্র রেলস্টেশনের সম্প্রসারনের উদ্দেশ্যে কমলাপুর রেলস্টেশন স্থাপনা গড়ে তোলে । সদ্যপ্রতিষ্ঠিত বুয়েটের আমেরিকান শিক্ষকদের তত্ত্বাবধানে এই সম্প্রসারন সাধিত হয়।

সঠিক অনুচ্ছেদ শিরোনাম কোনটি?
titleA. বর্তমান অবস্থা
titleB. ট্রেনের তালিকা
titleC. অবস্থান
titleD. ইতিহাস
উত্তর: titleD
১৮৫৯ সালে সালের আয়তন জরীপ অনুযায়ী শ্রীপুর উপজেলা মাগুরা জেলার মধ্যে সর্বকনিষ্ঠ উপজেলা। নির্দিষ্টভাবে এই উপজেলার নামকরণ সম্পর্কে তেমন কিছু জানা যায়নি। তবে জনশ্রুতি আছে যে, নবম শতাব্দিতে পাল রাজার শাসন আমলে এটা একটি গুরুত্বপূর্ণ নগর ছিল। এককালে শ্রীপুর অঞ্চলে বিরাট রাজা নামে এক রাজার শাসন ছিল। তার প্রকৃত নাম ছিল রাজা রাম চন্দ্র। রাজার স্ত্রীর নাম ছিল শ্রীদেবী। শ্রীদেবীর নাম অনুসারে এই উপজেলার নামকরণ হয় শ্রীপুর।

সঠিক অনুচ্ছেদ শিরোনাম কোনটি?
titleA. নদ-নদী
titleB. নামকরন
titleC. জনসংখ্যার উপাত্ত
titleD. অর্থনীতি
উত্তর: titleB
তার ছেলেরা, মুহাম্মদ সুলতান এবং মুহাম্মদ মুয়াজ্জামের দুর্ব্যবহার তার পরবর্তী জীবনকে ব্যাহত করেছিল। ১৬৯৯ সালে পর পরের যুদ্ধে তার বড় ছেলে মুহাম্মদ সুলতান তার চাচা শাহ সুজার সাথে যোগ দেন এবং তাঁর মেয়ে গুলরুখ বানু বেগমের সাথে বিবাহ বন্ধনে আবদ্ধ হন। তবে, শীঘ্রই তিনি রাজপুত্রকে ছেড়ে চলে যান এবং ১৬৬০ সালের ফেব্রুয়ারিতে তাঁর পিতার কাছে ফিরে আসেন। আওরঙ্গজেবের নির্দেশে তাকে গ্রেপ্তার করা হয় এবং সলিমগড় দুর্গে প্রেরণ করা হয়, এবং পরে ১৬৬১ সালে গোয়ালিয়র দুর্গে স্থানান্তর করা হয়। 

১৬৬২ সালে, আওরঙ্গজেবের অসুস্থতার সময়, তার বোন রোশনারা বেগম তার দায়িত্ব গ্রহণ করেছিলেন এবং তার নিজের বিশ্বাসী ব্যতীত অন্য কাউকে তাকে দেখতে দেয়া হত না। তার ভাইয়ের বেঁচে থাকার কোনও আশা নেই বলে বিশ্বাস করে রোশনারা রাজ্যের দায়িত্ব নিয়েছিলেন। নবাব বাই এই বিষয়টি জানতে পেরে এবং অভিযোগ করলে, রওশনারা রেগে যায়, চুল দিয়ে তাকে ধরে আওরঙ্গজেবের কক্ষ থেকে টেনে নিয়ে যায়।

১৬৬৯ সালে আবদুল্লাহ নামে এক ব্যক্তি নবাব বাইয়ের কাছে একটি আবেদন জমা দিয়েছিলেন যে, তার পুত্রকে বরখাস্ত করার পরে আরানডোলের ফৌজদার পদ তাকে মঞ্জুর করা হোক। তবে বিষয়টি আওরঙ্গজেবের কাছে জমা দেওয়া হলে তা প্রত্যাখ্যান করা হয়। 

১৬৭০ সালে মুহাম্মদ মুয়াজ্জমকে চাটুকাররা স্ব-ইচ্ছায় এবং স্বতন্ত্রভাবে আচরণের জন্য প্ররোচিত করেছিল। আওরঙ্গজেবের পরামর্শের চিঠিটির কোনও ফল পাওয়া গেল না, তখন তিনি তার আচরণ সংশোধন করতে ছেলের কাছে প্রেরণের জন্য নবাববাইকে দিল্লি থেকে ডেকে পাঠালেন। তিনি ১৬৭০ সালের এপ্রিলে সিকান্দ্রায় পৌঁছেছিলেন, যেখানে মুহাম্মদ আকবর, বখশিমুলক আসাদ খান এবং বাহরামন্দ খান তাকে সাম্রাজ্যীয় হারেমের কাছে নিয়ে গিয়েছিলেন। ১৬৭০ সালের মে মাসে তিনি আওরঙ্গাবাদে যাত্রা শুরু করেন এবং পুত্র মুহাম্মদ সুলতানের সাথে দু'দিন গওয়ালিয়ায় কাটানোর আদেশ পান। কিছুক্ষণ সেখানে থাকার পরে, সারবুলান্দ খান তাকে মুহাম্মদ মুয়াজ্জামের কাছে নিয়ে যান। 

১৬৮৬ সালে তিনি গোয়ায় বিখ্যাত ইতালীয় লেখক ও ভ্রমণকারী নিকোলাও মানুচির সাথে দেখা করেছিলেন যিনি দাবি করেছিলেন যে বছরে দু'বার নবাব বাইকে রক্তপাত করেছেন। 

১৬৮৭ সালে মুহাম্মদ মুয়াজ্জাম গোলকোন্ডার শাসক সুলতান আবুল হাসানের সাথে অবাধ্যতা করেছিলেন।। তার পরামর্শ এবং এমনকি ব্যক্তিগত অনুরোধের কোনও প্রভাব পড়েনি এবং শেষ পর্যন্ত আওরঙ্গজেবের আদেশে তাকে গ্রেপ্তার করা হয়েছিল। মুয়াজ্জামের ছেলেরা, এবং তার প্রথম স্ত্রী এবং প্রধান স্ত্রী নূর-উন-নিসা বেগমকেও পৃথক কারাগারে বন্দী করা হয়েছিল। 

নবাব বাই পাসের পাদদেশে, ফারদাপুরে একটি সেরাই তৈরি করেছিলেন বলে জানা যায়, এবং আওরঙ্গবাদ শহরতলির বাইজিপুরা প্রতিষ্ঠা করেছিলেন। 

সঠিক অনুচ্ছেদ শিরোনাম কোনটি?
titleA. মৃত্যু
titleB. পরিবার এবং বংশ
titleC. বিবাহ
titleD. আওরঙ্গজেবের রাজত্ব
উত্তর: titleD
সম্মেদ বা সম্মেত শিখরের অর্থ সমাধি শিখর কারণ এই পাহাড়ে চব্বিশজন তীর্থঙ্করের মধ্যে কুড়িজন সমাধির মাধ্যমে মোক্ষলাভ করেছিলেন বলে জৈন মতে বিশ্বাস করা হয়। জৈন সম্প্রদায়ের মধ্যে সম্মেদ ও সম্মেত উভয় নাম প্রচলিত রয়েছে। শ্বেতাম্বর জৈন ঐতিহ্যে অর্ধ প্রাকৃত মাগধী ভাষায় সম্মেত এবং দিগম্বর জৈন ঐতিহ্যে শৌরসেনী প্রাকৃত ভাষায় সম্মেদ শব্দটি ব্যবহৃত হয়। এছাড়া তেইশতম তীর্থঙ্কর পার্শ্বনাথের এই পাহাড়ে মোক্ষলাভ করেছিলেন বলে এই পাহাড়কে পার্শ্বনাথ বা পরেশনাথ পাহাড়ও বলা হয়ে থাকে। সাঁওতাল সম্প্রদায়ের নিকট এই পাহাড় মারাং বুরু হিসেবে পূজিত হয়।

সঠিক অনুচ্ছেদ শিরোনাম কোনটি?
titleA. জল মন্দির
titleB. গণধরদের কূটের তালিকা
titleC. নামকরণ
titleD. অন্যান্য তীর্থঙ্করদের কূটের তালিকা
উত্তর: titleC
১৯৭৯ সালে লাভলু বাংলাদেশের রাজধানী ঢাকায় চলে আসেন এবং আরণ্যক নাট্যদলে থিয়েটারে যোগদান করেন। এখানে তিনি ১৯৮৫ সাল পর্যন্ত মঞ্চ নাটকে অভিনয় করেন যদিও তার ইচ্ছা ছিল অন্য কিছু করার।

বাংলাদেশ টেলিভিশনের (বিটিভি) নিজস্ব প্রোডাকশনে কাজ শুরু হওয়ার পর, তিনি বেশ কিছু ধারাবাহিক নাটকে অভিনয় করেন কিন্তু তিনি সুখ্যাতি অর্জন করতে পারেন নি। ১৯৯০ এর প্রথম দিকে, তিনি অন্যরকম কাজ শুরু করেন এবং চিত্রগ্রাহক হিসেবে কাজ শুরু করেন। ১৯৯৭ সালে, ছয় বছর ধরে চিত্রগ্রাহকের কাজ করার পর, তিনি পরিচালক হিসেবে নিজেকে খুজে পাওয়ার লক্ষ্য দেখতে পান।

সঠিক অনুচ্ছেদ শিরোনাম কোনটি?
titleA. শৈশব
titleB. অভিনয়, লেখা এবং পরিচালনা
titleC. কর্মজীবন
titleD. প্রাথমিক কর্মজীবন
উত্তর: titleD
২০০৩ সালে দক্ষিণ আফ্রিকা, জিম্বাবুয়ে ও কেনিয়ায় যৌথভাবে অনুষ্ঠিত ক্রিকেট বিশ্বকাপে ভারত দলের অন্যতম সদস্য ছিলেন সঞ্জয় বাঙ্গার। তবে, তার ক্রীড়াশৈলী তেমন সফলতার মুখ দেখেনি। ঐ প্রতিযোগিতায় তার দল চূড়ান্ত খেলায় অংশ নিয়ে অস্ট্রেলিয়ার কাছে হেরে রানার্স-আপ হয়।

২০০৪ সালে ভারতের পক্ষে সর্বশেষ অংশ নেন। সমগ্র খেলোয়াড়ী জীবনে ১২ টেস্ট ও ১৫টি একদিনের আন্তর্জাতিকে অংশ নিয়েছেন তিনি।

পরবর্তীকালে রেলওয়েজ দলের অধিনায়কের দায়িত্ব পালন করেন বাঙ্গার। ২০০৪-০৫ মৌসুমে রঞ্জী ট্রফি শিরোপা বিজয়ে আবারও দলকে নেতৃত্ব দেন।

সঠিক অনুচ্ছেদ শিরোনাম কোনটি?
titleA. কোচিং
titleB. অবসর
titleC. আইপিএল
titleD. ক্রিকেট বিশ্বকাপ
উত্তর: titleD
১৯৪৭ সালের ১৮ জুলাই ভারতীয় স্বাধীনতা আইন কার্যকরী হয়। এই আইনবলে ব্রিটিশ ভারতকে দ্বিখণ্ডিত করে ভারত ও পাকিস্তান রাষ্ট্রের সৃষ্টি করা হয়। স্থির হয়, সংবিধান প্রবর্তন পর্যন্ত এই দুই রাষ্ট্র কমনওয়েলথ অফ নেশনসের দুটি অধিরাজ্যের মর্যাদা পাবে। এই আইনবলে ব্রিটিশ পার্লামেন্টকে ভারত ও পাকিস্তান সংক্রান্ত বিষয় থেকে অব্যাহতি দেওয়া হয় এবং উভয় রাষ্ট্রের উপর সংশ্লিষ্ট গণপরিষদের সার্বভৌমত্ব মেনে নেওয়া হয়। ১৯৫০ সালের ২৬ জানুয়ারি সংবিধান প্রবর্তিত হলে ভারতীয় স্বাধীনতা আইন প্রত্যাহৃত হয় এবং ভারত ব্রিটিশ রাজশক্তির অধিরাজ্যের বদলে সার্বভৌম গণতান্ত্রিক প্রজাতন্ত্রের মর্যাদা অর্জন করে। ১৯৪৯ সালের ২৬ জানুয়ারি ভারতের জাতীয় আইন দিবস হিসেবেও পরিচিত।

সঠিক অনুচ্ছেদ শিরোনাম কোনটি?
titleA. তফসিল
titleB. ভারতীয় স্বাধীনতা আইন, ১৯৪৭
titleC. ১৯৩৫ সালের পূর্ববর্তী ব্রিটিশ পার্লামেন্টের আইনসমূহ
titleD. স্বাধীন বিচারব্যবস্থা
উত্তর: titleB